Jabarkan Anane dari Kaféin dalam bahasa jawa

Sumber utama kafeina donya yaiku wiji kopi. Kandungan kafeina ing kopi variasi banget, tergantung ing jinis wiji kopi lan metode panggawean kang digunakaké. Secara umum, sak sajian kopi ngandut sakiwa-tengené 40 mg (30 mL espresso varietas arabica) kafeina, nganti 100 mg kafeina kanggo sak cangkir (120 mL) kopi. Lumrahé, kopi dark-roast duwé kadar kafeina kang luwih endek amarga prosès pemanggangan bakal mengurangi kandhutan kafeina ing wiji mau. Kopi varietas arabica lumrahé ngandut kadar kafeina kang luwih sithik daripada kopi varietas robusta. Kopi uga ngandut pira-pira teofilina, nanging ora ngandut teobromina.

Teh wujud sumber kafeina liyané. Sanajan teh ngandut kadar kafeina kang luwih dhuwur ketimbang kopi, lumrahé teh disiapke sajrone kadar sajian kang luwih endek. Kandungan kafeina uga variasi ing jinis-jinis godhong teh kang  béda. Teh ngandut uga ngandut teobromina lan kadar teofilina kang sithik luwih dhuwur ketimbang kopi. Werna banyu teh ora dadi pathokan kang apik kanggo nemtokake kandhutan kafeina. minangka conto, teh kaya teh ijo Jepang gyokuro kang wernane luwih pucet ngandut  kafeina kang luwih ketimbang teh lapsang souchong kang wrnane luwih peteng.

Kafeina uga ana sajrone pira-pira ombenan entheng kaya kola. ombenan entheng racaké ngandut sakiwa-tengené 10 nganti 50 miligram kafeina per sajian. Kafeina ing ombenan jinis iki asalé saka bahan ramuan ombenan iku dhéwé utawa saka bahan aditif kang diisakake saka prosès dekafeinasi. Guarana, bahan utama pembuatan ombenan ènergi, ngandut kafeina kanti jumlah teobromina lan teofilina kang cilik.

Coklat kang diisakake saka wiji kakao uga ngandut kafeina. Efek rangsangan kang dikasilake déning coklat asalé saka efek kombinasi teobromina, teofilina, lan kafeina. Coklat ngandut jumlah kafeina kang sithik banget kanggo njalari rangsangan kang padha karo kopi. 28 g sajian coklat susu batangan ngandut kadar kafeina kang padha karo secangkir kopi kang didekafeinasi.